Source: http://www.bihon.ro/csm-csu-vrea-sa-lege-victoriile/2185274
Timestamp: 2019-04-25 16:27:48+00:00

Document:
CSM CSU vrea să lege victoriile - BIHON
CSM CSU vrea să lege victoriile
la	26. ianuarie 2019 10:01
Pivotul Dragan Zekovic, unul dintre principalii marcatori ai CSM CSU Oradea	- © FOTO: ROBBY BOROȘ
Baschetbaliștii orădeni dispută sâmbătă meciul de pe teren propriu cu SCM Timișoara.
După reconfortanta victorie de la Craiova (scor 80-78), campioana CSM CSU Oradea va disputa două meciuri pe teren propriu, cu SCM Timișoara și BC CSU Sibiu. Primul dintre ele se va disputa mâine, cu începere de la ora 20:00, la Arena „Antonio Alexe” (în direct la Digi Sport 3). Meciul contează pentru etapa a doua din Grupa Roșie (cea de-a 16-a stagională) a Ligii Naționale de baschet masculin.
Cu moralul în creștere după succesul din deplasare cu SCM Craiova, CSM CSU Oradea își dorește, bineînțeles, să câștige și partida cu SCM Timișoara. Echipa orădeană pornește din postura de favorită, în condițiile în care a mai obținut alte două victorii în fața acestei adversare în actualul sezon, în Grupa Valorică A, scoruri 76-65 la Oradea, respectiv 99-76 la Timișoara. CSM CSU Oradea se află pe locul 3 în clasament înaintea acestei etape, în timp ce SCM Timișoara ocupă locul 6.
„Ne gândim, desigur, doar la victorie în meciul cu Timșoara. Nu va fi însă o partidă facilă, chiar dacă așa pare să fie la prima vedere. Trebuie să rămânem concentrați și să tratăm adversara cu toată seriozitatea. Sperăm să jucăm tot mai bine de la meci la meci”, ne-a declarat antrenorul CSM CSU Oradea, Cristian Achim.
În lotul echipei noastre nu există accidentări sau alte indisponibilități. Vor absenta însă în continuare Bogdan Țîbîrnă, care este în refacere după operația de la genunchi, respectiv Sean Denison, a cărui revenire din Canada este tot mai puțin probabilă.
Taguri: CSM CSU Oradea, scm timisoara

References: CSM 
 CSM 
 CSM 
 CSM 
 CSM 
 CSM 
 CSM